ai4bharat/Pralekha huggingface dataset:
विधि एवं न्याय मंत्रालय
प्रेस विज्ञप्ति
भारत के संविधान द्वारा प्रदत्त शक्ति का प्रयोग करते हुए, राष्ट्रपति ने भारत के मुख्य न्यायाधीश के साथ परामर्श करने के बाद, निम्नलिखित को उच्च न्यायालयों के न्यायाधीशों के रूप में नियुक्त किया है तथा उच्च न्यायालय के कुछ न्यायाधीशों का स्थानांतरण भी किया है:-
|
|
क्र.सं.
|
|
अनुशंसितों के नाम
|
|
विवरण
|
|
उच्च न्यायालय के न्यायाधीशों की नई नियुक्ति
|
|
|
|
श्री संजय कुमार जायसवाल, न्यायिक अधिकारी
|
|
छत्तीसगढ़ उच्च न्यायालय में अतिरिक्त न्यायाधीश के रूप में नियुक्त किया गया
|
|
|
|
श्री गिरीश कठपालिया, न्यायिक अधिकारी
|
|
दिल्ली उच्च न्यायालय में अतिरिक्त न्यायाधीशों के रूप में नियुक्त किये गए
|
|
|
|
श्री मनोज जैन, न्यायिक अधिकारी
|
|
|
|
श्री रूपेश चंद्र वार्ष्णेय, न्यायिक अधिकारी
|
|
मध्य प्रदेश उच्च न्यायालय में न्यायाधीश के रूप में नियुक्त किये गए
|
|
|
|
श्रीमती अनुराधा शुक्ला, न्यायिक अधिकारी
|
|
|
|
श्री संजीव सुधाकर कलगांवकर, न्यायिक अधिकारी
|
|
|
|
श्री प्रेम नारायण सिंह, न्यायिक अधिकारी
|
|
|
|
श्री अचल कुमार पालीवाल, न्यायिक अधिकारी
|
|
|
|
श्री ह्रदेश, न्यायिक अधिकारी
|
|
|
|
श्री अवनींद्र कुमार सिंह, न्यायिक अधिकारी
|
|
|
|
श्री राकेश थपलियाल, एडवोकेट
|
|
उत्तराखंड उच्च न्यायालय में न्यायाधीश के रूप में नियुक्ति किये गए
|
|
|
|
श्री पंकज पुरोहित, एडवोकेट
|
|
|
|
श्री विवेक भारती शर्मा न्यायिक अधिकारी
|
|
उच्च न्यायालय के न्यायाधीशों का स्थानांतरण
|
|
|
|
न्यायमूर्ति श्री संजीव प्रकाश शर्मा, न्यायाधीश, पटना उच्च न्यायालय
|
|
पंजाब और हरियाणा उच्च न्यायालय के न्यायाधीश के रूप में स्थानांतरित
|
|
|
|
न्यायमूर्ति श्री अतुल श्रीधरन, न्यायाधीश, मध्यप्रदेश उच्च न्यायालय
|
|
जम्मू-कश्मीर और लद्दाख उच्च न्यायालय के न्यायाधीश के रूप में स्थानांतरित
प्रधानमंत्री कार्यालय
प्रधानमंत्री श्री नरेन्द्र मोदी ने श्री गुरु गोविंद सिंह जी के प्रकाश पर्व पर उनका नमन किया
(प्रधानमंत्री श्री नरेन्द्र सिंह मोदी ने श्री गुरु गोविंद सिंह जी के प्रकाश पर्व पर उनका नमन किया है।
प्रधानमंत्री श्री मोदी ने कई ट्वीट करते हुए लिखा कि “मैं गुरु गोविंद सिंह जी के प्रकाश पर्व के पवित्र अवसर पर उनका नमन करता हूं। उन्होंने अपना संपूर्ण जीवन न्यायपूर्ण और समावेशी समाज बनाने के लिए समर्पित किया। वो अपने सिद्धांतो का पालन करने में अटूट थे। हम उनके साहस और बलिदान का भी स्मरण करते है।
श्री गुरु गोविंद सिंह जी के 350वें प्रकाश पर्व के मेरी सरकार के कार्यकाल में स्थान लेने के कारण श्री गुरु साहिब की मुझ पर विशेष कृपा रही है। मैं इस अवसर पर पटना में हुए भव्य समारोह का स्मरण करता हूं,जहां मुझे जाने और सत्कार करने का अवसर प्राप्त हुआ
स्वास्थ्य एवं परिवार कल्याण मंत्रालय
डॉ. हर्षवर्धन ने केंद्रीय स्वास्थ्य और परिवार कल्याण मंत्री के रूप में पदभार संभाला; कार्यभार संभालने के लिए निर्माण भवन तक साइकिल पर गए; स्वास्थ्य को जन आन्दोलन बनाने की अपील की
भारत में ‘सभी के लिए स्वास्थ्य’ के लक्ष्य को पूरा करने की क्षमता और सामर्थ्य: डॉ. हर्षवर्धन
डॉक्टर हर्षवर्धन ने आज निर्माण भवन में केन्द्रीय स्वास्थ्य और परिवार कल्याण मंत्री के रूप में पदभार संभाला। वे साइकिल चलाकर निर्माण भवन तक गए और अपने इस कार्य को आज का एक अच्छा हरित कार्य बताया। प्रधानमंत्री श्री नरेन्द्र मोदी को धन्यवाद देते हुए डॉ. हर्षवर्धन ने कहा कि देश की जनता को स्वस्थ रखना मोदी सरकार की सर्वोच्च प्राथमिकता है। उन्होंने कहा कि सरकार प्रोत्साहक और निवारक रणनीतियों को मजबूत बनाने पर ध्यान देगी, ताकि लोग सकारात्मक और स्वस्थ जीवन शैली अपना कर स्वस्थ रहें।
आयुष्मान भारत के बारे में डॉ. हर्षवर्धन ने कहा कि प्रधानमंत्री जन आरोग्य योजना  की मौजूदा सूची से बाहर रहे उन गरीब और वंचित व्यक्तियों को शामिल करने के लिए इस योजना के पात्रता मानदण्ड का विस्तार करने के बारे में विचार करेंगे। उन्होंने कहा कि अधिक से अधिक निजी अस्पतालों को सूचीबद्ध करने के लिए ठोस प्रयास किए जाएंगे। सरकार आयुष्मान भारत की आम आदमी तक पहुंच आसान बनाएगी। हम आयुष्मान भारत-पीएमजेएवाई और स्वास्थ्य तथा देखभाल केन्द्रों  को जन आंदोलन बनाएंगे। ऐसे 18,000 से अधिक एचडब्ल्यूसी कार्यरत हैं। सरकार सेवा विस्तार के साथ इस कार्यक्रम को अगले स्तर तक ले जाएगी। इसके अलावा दवाइयों और नैदानिकी केन्द्रों तथा टेली-मेडिसन सुविधा उपलब्ध कराई जाएगी। डॉ. हर्षवर्धन ने कहा कि देश में ‘सभी के लिए स्वास्थ्य’ के लक्ष्य को पूरा करने की क्षमता और सामर्थ्य मौजूद है। डॉ. हर्षवर्धन ने 2025 तक भारत से टीबी की बीमारी का उन्मूलन करने पर जोर देते हुए कहा कि सरकार कुष्ठ और काला अजार बीमारियों का उन्मूलन करने के लिए ठोस और समयबद्ध कार्रवाई करेगी। उन्होंने कहा कि सरकार चिकित्सा उपकरणों के लिए एक अलग नीति तैयार करेगी।
स्वास्थ्य मंत्री ने कहा कि सरकार एमसीआई के पुनर्गठन जैसे लंबित बिलों को दुरूस्त करके चिकित्सा शिक्षा सुधारों को मजबूत करेगी। “सरकार पूर्ण टीकाकरण कवरेज सुनिश्चित करने और सभी बच्चों तथा गर्भवाती महिलाओं की रक्षा के लिए यूआईपी के हिस्से के रूप में मिशन इंद्रधुनष का उपयोग करेगी। उन्होंने कहा कि 2022 तक बच्चों और गर्भवती महिलाओं को टीके लगाकर उनकी अनेक बीमारियों से रोकथाम की जाएगी। उन्होंने स्वास्थ्य क्षेत्र में अनुसंधान और नवाचार के लिए स्वास्थ्य मंत्रालय और विज्ञान तथा प्रौद्योगिकी विभाग को शामिल कर साझा कार्य समूह बनाने का सुझाव दिया, ताकि दोनों मंत्रालय के संसाधनों और सामर्थ्य का उपयोग हो सके। उन्होंने कहा कि उन नीतियों की फिर से समीक्षा करने की तत्काल आवश्यकता है जो कई साल पहले बनाई गई थीं और वर्तमान समय के साथ उनमें बदलाव करने की जरूरत है।
मंत्रालय के वरिष्ठ अधिकारियों ने डॉक्टर हर्षवर्धन का स्वागत किया। उन्होंने स्वास्थ्य और परिवार कल्याण राज्य मंत्री श्री अश्विनी कुमार चौबे की उपस्थिति में आईसीएमआर, एफएसएसएआई, एनएचए, एनसीडीसी और डीजीएचएस के वरिष्ठ अधिकारियों के साथ कार्य प्रगति की समीक्षा की।
प्रधानमंत्री कार्यालय
ओडिशा के मुख्यमंत्री श्री नवीन पटनायक ने प्रधानमंत्री श्री नरेन्द्र मोदी से भेंट की
ओडिशा के मुख्यमंत्री श्री नवीन पटनायक ने प्रधानमंत्री श्री नरेन्द्र मोदी से भेंट की।
प्रधानमंत्री कार्यालय ने ट्वीट किया:
"ओडिशा के मुख्यमंत्री नवीन पटनायक ने प्रधानमंत्री नरेन्द्र मोदी से मुलाकात की।"
वित्त मंत्रालय
सरकारी स्टॉक की बिक्री  के लिए नीलामी
केन्द्र सरकार ने निम्नलिखित की बिक्री  करने की घोषणा की है :-
मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘6.65 प्रतिशत ब्याज वाले सरकारी स्टॉक 2020’
मूल्य आधारित नीलामी के जरिए 3,000 करोड़ रुपये  की अधिसूचित राशि के लिए ‘7.59 प्रतिशत ब्याज वाले सरकारी स्टॉक 2026’
मूल्य आधारित नीलामी के जरिए 3,000 करोड़ रुपये  की अधिसूचित राशि के लिए ‘भारत सरकार फ्लोटिंग रेट बांड 2031’
मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘6.57 प्रतिशत ब्याज वाले सरकारी स्टॉक 2033’
मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘7.06 प्रतिशत ब्याज वाले सरकारी स्टॉक 2046’
कुल अधिसूचित राशि के लिए 12,000 करोड़ रुपये की सीमा को देखते हुए भारत सरकार के पास उपर्युक्त किसी भी स्टॉक के सापेक्ष 1,000 करोड़ रुपये तक का अतिरिक्त अभिदान अपने पास रखने का विकल्प होगा। एकाधिक मूल्य विधि का उपयोग कर ये नीलामियां आयोजित की जाएंगी। भारतीय रिजर्व बैंक के मुम्बई कार्यालय द्वारा ये नीलामियां 22 जून, 2018  को आयोजित की जाएंगी।
सरकारी प्रतिभूतियों की नीलामी से जुड़ी गैर-प्रतिस्पर्धी बोली सुविधा की योजना के अनुसार स्टॉक की बिक्री की अधिसूचित राशि के 5 प्रतिशत तक का आवंटन पात्र व्यक्तियों एवं संस्थानों को किया जाएगा।
नीलामी के लिए प्रतिस्पर्धी एवं गैर-प्रतिस्पर्धी दोनों ही बोलियां 22 जून, 2018 को भारतीय रिजर्व बैंक के कोर बैंकिंग सोल्यूशन  सिस्टम पर इलेक्ट्रॉनिक प्रारूप  में पेश की जानी चाहिए। गैर-प्रतिस्पर्धी बोलियां प्रात: 10.30 बजे से लेकर प्रात: 11.30 बजे तक और प्रतिस्पर्धी बोलियां प्रात: 10.30 बजे से लेकर दोपहर 12.00 बजे तक पेश की जानी चाहिए।
इन नीलामियों के नतीजों की घोषणा 22 जून, 2018  को ही कर दी जायेगी और सफल बोली लगाने वालों द्वारा भुगतान 25 जून, 2018  को किया जायेगा।
भारतीय रिजर्व बैंक द्वारा जारी किए गए दिशा-निर्देशों के अनुरूप ये स्टॉक ‘व्हेन इश्यूड’ ट्रेडिंग के लिए पात्र माने जाएंगे। इसके लिए दिनांक 16 नवंबर, 2006 को जारी परिपत्र संख्या आरबीआई/2006-07/178 देखें, जिसमें समय-समय पर संशोधन होते रहे हैं।
युवा कार्यक्रम एवं खेल मंत्रालय
नेहरू युवा केंद्र संगठन और राष्ट्रीय सेवा योजना ने देशभर के 623 जिलों में शहीद दिवस मनाया
नेहरू युवा केंद्र से जुड़े 457 विश्वविद्यालयों के अधीनस्थ 10926 कॉलेजों/संस्थानों ने कार्यक्रमों में हिस्सा लिया
आजादी के अमृत महोत्सव के क्रम में युवा कार्यक्रम और खेल मंत्रालय के युवा कार्यक्रम विभाग ने 23 मार्च, 2022 को देशभर में शहीद दिवस मनाया, जिसमें नेहरू युवा केंद्र संगठन  से जुड़े युवा क्लबों तथा राष्ट्रीय सेवा योजना  से सम्बद्ध विश्वविद्यालयों तथा कॉलेजों के युवा स्वयंसेवियों और सदस्यों ने बड़ी संख्या में भागीदारी की। शहीद दिवस एनवाईकेएस के 623 जिलों और एनएसएस से जुड़े 457 विश्वविद्यालयों के अधीनस्थ कॉलेजों/संस्थानों में मनाया गया।
याद रहे कि 23 मार्च, 1931 को भगत सिंह, राजगुरु और सुखदेव को फांसी दे दी गई थी। इन वीर युवा क्रांतिकारियों तथा हमारे देश के महान सपूतों के सर्वोच्च बलिदान की याद में देशभर में हर वर्ष 23 मार्च को शहीद दिवस मनाया जाता है।
इस बार शहीद दिवस आजादी के अमृत महोत्सव के दौरान आया है, जिसके आधार पर एनवाईकेएस तथा एनएसएस द्वारा आयोजित शहीद दिवस का महत्त्व और भी बढ़ जाता है। इसकी विषयवस्तु क्रांतिकारियों को श्रद्धांजलि था। विषयवस्तु के मद्देनजर शहीद दिवस 2022 के दौरान नेहरू युवा केंद्र संगठन और राष्ट्रीय सेवा योजना ने देशभर के 623 एनवाईके जिलों तथा एनएसएस से सम्बद्ध विश्वविद्यालयों तथा कॉलेजों/संस्थानों में क्रांतिकारियों के योगदानों को याद किया गया।
इन कार्यक्रमों के माध्यम से इन स्वतंत्रता सेनानियों के जीवन, कार्य और दर्शन के बारे में जानकर युवा पीढ़ी कृतज्ञता, गौरव, सम्मान और कर्तव्य की भावना से ओतप्रोत हुई। इनकी जीवनी से युवा प्रेरित हुये तथा उनमें देशप्रेम और राष्ट्रप्रेम की भावना का संचार हुआ। वे सभी राष्ट्र निर्माण की गतिविधियों में स्वयं को संलग्न करने के लिये प्रेरित हुये।
भारत के स्वतंत्रता संग्राम के इंकलाबी शहीदों की स्मृति में एनवाईके जिलों तथा एनएसएस सम्बद्ध विश्वविद्यालयों ने कई गतिविधियों का आयोजन किया, जिनमें चित्रों पर माल्यार्पण, दीप प्रज्ज्वलन, भगत सिंह, राजगुरु और सुखदेव के जीवन पर गोष्ठियों/सम्मेलनों/व्याख्यानों का आयोजन, शपथ लेना, खेल, स्किट, स्पॉट क्विज, उपहारों का वितरण, प्लॉगिंग, ज्ञानाधारित प्रतियोगितायें, आदि शामिल की गई थीं।
एनवाईकेएस और एनएसएस ने स्वतंत्रता सेनानियों, अकादमीशियनों, कलाकारों, जाने-माने व्यक्तियों, राज्य/जिला प्रशासन को विभिन्न कार्यक्रमों में सम्मिलित किया। एनवाईकेएस और एनएसएस से जुड़े युवा स्वयंसेवियों ने विशेष कार्यक्रमों में हिस्सा लिया, जिनका आयोजन आठ राज्यों तथा दो केंद्र शासित प्रदेशों के 14 स्थानों पर किया गया था। यह आयोजन भारत के स्वतंत्रता संघर्ष के इतिहास के परिप्रेक्ष्य में संस्कृति मंत्रालय ने किया था।
सूचना और प्रसारण मंत्रालय
53वें इफ्फी में चेक फिल्म एरहार्ट का एशियाई प्रीमियर
देश के राजनीतिक हालात की पृष्ठभूमि में एक रोमांटिक फिल्म : निर्देशक जान ब्रेजिना
'देश की राजनीतिक स्थिति की पृष्ठभूमि में एक रोमांटिक फिल्म' निर्देशक जान ब्रेज़िना ने कुछ इन्हीं शब्दों में अपनी पहली फिक्शन फीचर फिल्म 'एरहार्ट' का वर्णन किया है। चेक गणराज्य की इस फिल्म ने 53वें भारतीय अंतर्राष्ट्रीय फिल्म महोत्सव  में अपना एशियाई प्रीमियर किया।
यह फिल्म 23 वर्ष के एक युवक की कहानी बयां करती है, जो अपनी मां को लेने के लिए अपने गृहनगर लौटता है और उसे अपने परिवार के अतीत के बारे में खतरनाक सच्चाई और स्थानीय समुदाय की स्याह विरासत के बारे का पता लगता है।
संवाददाता सम्मेलन में अपने देश के इतिहास के बारे में जान ब्रेज़िना ने कहा, "30 साल पहले चेक गणराज्य समाजवादी शासन व्यवस्था से पूंजीवादी शासन व्यवस्था में परिवर्तित हो गया। यह अव्यवस्था का दौर था। राज्य के स्वामित्व वाली समस्त संपत्ति का निजीकरण किया गया। इससे अपराध जुड़े थे। यह सब तीस साल पहले हुआ था, लेकिन आज भी इसका कुछ प्रभाव बाकी है। इसलिए, मुझे यह देखना था कि चेक गणराज्य की आज की युवा पीढ़ी इसे किस नजरिए से देखती है।”
निर्माता मारेक नोवाक ने कहा कि यह फिल्म अगले साल वसंत या सर्दियों में चेक गणराज्य में रिलीज होगी। अपने देश के फिल्म बाजार के बारे में चर्चा करते हुए उन्होंने कहा, “फिल्म बाजार के आकार के संबंध में भारत और चेक गणराज्य की तुलना करना सार्थक नहीं है; हमारा सिर्फ 10 मिलियन आबादी वाला देश हैं और हम एक साल में लगभग 30-35 फिक्शन फीचर फिल्में बनाते हैं।” मारेक ने यह भी बताया कि महामारी के बाद की अवधि में, फिल्मों का एक बड़ा बैकलॉग हो गया है, जिन्हें अपने देश में रिलीज होने का इंतजार है, क्योंकि वहां हर हफ्ते पांच से छह प्रीमियर होते हैं। हमारे आकार के देश के लिए यह पर्याप्त है।
एरहार्ट को फिल्म फेस्टिवल कॉटबस के 32वें संस्करण में प्रदर्शित किया गया है।
इस फिल्म पर टेबल टॉक उपलब्ध है:
राष्ट्रपति सचिवालय
राष्ट्रपति ने राष्ट्रीय युवा सम्मेलन का उद्घाटन किया
राष्ट्रपति श्री रामनाथ कोविंद ने आज  नई दिल्ली में राष्ट्रीय युवा सम्मेलन का उद्घाटन किया। इस सम्मेलन का आयोजन पावन चिंतन धारा चैरिटेबल ट्रस्ट, गाजियाबाद की एक यूथ विंग युवा जागृति मिशन ने किया।
इस अवसर पर राष्ट्रपति ने कहा कि आज का भारत युवा शक्ति से भरा हुआ है। हमारे युवाओं में अपार प्रतिभा और ऊर्जा हैं। इस प्रतिभा और ऊर्जा का समुचित विकास और उपयोग किया जाना चाहिए। हमारे देश में आठ सौ मिलियन युवा हैं, जो अपनी रचनात्मक शक्ति से भारत की प्रगति और मानव सभ्यता को नई ऊंचाईयों पर ले जा सकते हैं।
राष्ट्रपति ने कहा कि हमें खुद की, समाज और देश की भलाई और कल्याण के लिए काम करना होगा। इस उद्देश्य को प्राप्त करने के लिए सही दृष्टि और विवेक के लिए शिक्षा की भूमिका सबसे महत्वपूर्ण है। उन्होंने कहा कि एक आत्मनिर्भर और राष्ट्रप्रेमी व्यक्ति जीवन के किसी भी क्षेत्र में काम करके राष्ट्र निर्माण में योगदान दे सकता है।
आर.के.मीणा/आरएनएम/एएम/एसके-2876
(Visitor Counter : 412
शिक्षा मंत्रालय
केन्द्रीय शिक्षा मंत्री ने सीबीएसई की 10वीं और 12वीं बोर्ड परीक्षा की तारीखों की घोषणा की
केन्द्रीय शिक्षा मंत्री श्री रमेश पोखरियाल ‘निशंक’ ने मंगलवार को सीबीएसई की 10वीं और 12वीं की बोर्ड परीक्षाओं की तारीखों की घोषणा की।
परीक्षा की तारीखों की घोषणा करते हुए मंत्री ने बताया कि विद्यार्थियों को दो अलग-अलग विषयों की परीक्षाओं के बीच पर्याप्त समय दिया गया है। उन्होंने कहा कि इससे विद्यार्थियों को तैयारी करने के लिए पर्याप्त समय मिलेगा और परीक्षा के कारण होने वाला तनाव भी कम होगा। शिक्षा मंत्री ने आगामी बोर्ड परीक्षाओं के लिए विद्यार्थियों को शुभकामनाएं दी।
सीबीएसई 10वीं कक्षा की बोर्ड परीक्षाओं की तारीखों के लिए यहाँ क्लिक करें:
https://www.cbse.gov.in/cbsenew/documents//FINAL-Date%20Sheet%2002.02.2021%20-%20X.pdf
सीबीएसई 12वीं कक्षा की बोर्ड परीक्षाओं की तारीखों के लिए यहाँ क्लिक करें:
https://www.cbse.gov.in/cbsenew/documents//FINAL%20Date%20Sheet%2002.02.2021%20-%20XII.pdf
वित्त मंत्रालय
भारत सरकार और एशियाई विकास बैंक ने बिहार में राजमार्गों के सुधार के लिए 200 मिलियन डॉलर के ऋण समझौते पर हस्ताक्षर किये
 और भारत सरकार ने बिहार में करीब 230 किलोमीटर लंबे राजमार्गों को चौड़ा करने और उनमें सुधार के उद्देश्य से वित्तीय सहायता देने के लिए आज  नई दिल्ली में 200 मिलियन डॉलर के ऋण समझौते पर हस्ताक्षर किये। इन राजमार्गों को प्रत्येक मौसम की मार झेल सकने योग्य और सड़क सुरक्षा को ध्यान में रखकर बनाया जाएगा।
बिहार राज्य राजमार्ग III परियोजना  के लिए ऋण समझौते पर भारत सरकार की ओर से वित्त मंत्रालय के आर्थिक मामलों के विभाग में अपर-सचिव  श्री समीर कुमार खरे और एडीबी की ओर से एडीबी के इंडिया रेजीडेंट मिशन के प्रभारी अधिकारी श्री राजीव पी.सिंह ने हस्ताक्षर किये। परियोजना समझौते पर बिहार सरकार के रेजीडेंट कमीश्नर श्री विपिन कुमार और बिहार राज्य सड़क विकास निगम लिमिटेड के मुख्य महाप्रबंधक श्री चन्द्र शेखर ने हस्ताक्षर किये।
ऋण समझौते पर हस्ताक्षर करने के बाद श्री खरे ने कहा कि इस ऋण से राज्य के सभी राजमार्गों में सुधार के बिहार सरकार के प्रयासों को पूरा करने में मदद मिलेगी, जिससे बेहतर सम्पर्क के लिए सुधार और सड़क सुरक्षा के साथ कम से कम दो लेन वाली सड़कों के मानक को पूरा किया जा सकेगा।
श्री सिंह ने कहा कि नये ऋण से बिहार में सड़क क्षेत्र के विकास में एडीबी का सहयोग जारी रहेगा। परियोजना के अंतर्गत सुधरी हुई सड़कों से वाहनों की संचालन लागत और समय बचाने, वाहनों से उत्सर्जन कम करने और सड़क सुरक्षा में सुधार हो सकेगा। परियोजना के तहत एक राज्य स्तर के सड़क अनुसंधान संस्थान की स्थापना की जाएगी, ताकि सड़क एजेंसी कर्मचारियों की तकनीकी और प्रबंध क्षमता में सुधार लाया जा सकें।
एडीबी 2008 से अब तक बिहार में करीब 1,453 किलोमीटर लंबे राजमार्ग के सुधार और पटना के नजदीक गंगा नदी पर एक नये पुल के निर्माण के लिए 1.43 अरब डॉलर के चार ऋण प्रदान कर चुका है।
एडीबी बोर्ड द्वारा इस वर्ष अक्टूबर में मंजूर बीएसएचपी-III परियोजना में राज्य राजमार्गों में सुधार कर उन्हें सड़क सुरक्षा के साथ दो लेन वाले राजमार्गों में बदलना और पुलियाओं और पुलों का पुनर्निर्माण, उन्हें चौड़ा करना और मजबूत बनाना शामिल है। इस परियोजना से सड़क डिजाइन और रखरखाव के लिए राज्य की संस्थागत क्षमता का निर्माण होगा और राज्य के सड़क उपक्षेत्र का रखरखाव हो सकेगा और उसमें उपयुक्त नई प्रौद्योगिकी को शामिल किया जा सकेगा।
रक्षा मंत्रालय
आईएनएस तरकश तनजीर, मोरक्को पहुंचा
भारतीय नौसेना का पोत तरकश आज तीन दिवसीय यात्रा पर तनजीर, मोरक्को पहुंच गया। यह यात्रा समुद्री तैनाती के संबंध में भारतीय नौसेना की मौजूदा गतिविधि के अंग के रूप में है, जो भूमध्य सागर, अफ्रीका और यूरोप में हो रही है। इस यात्रा से भारत और मोरक्को के बीच संबंध प्रगाढ़ होंगे।
आईएनएस तरकश के कमांडर कैप्टन सतीश वासुदेव हैं। यह जहाज भारतीय नौसेना का एक उन्नत फ्रीगेट है और विभिन्न प्रकार के हथियारों तथा दूरसंवेदी उपकरणों से लैस है। यह फ्रीगेट तीन आयामी खतरों से निपटने में कुशल है। यह जहाज भारतीय नौसेना के पश्चिमी बेड़े का अंग है और पश्चिमी नौसेना कमान के फ्लैग ऑफिसर कमांडिंग इन चीफ के अधीन है।
इस यात्रा के दौरान मोरक्को के विभिन्न सरकारी अधिकारी और गणमान्य व्यक्तियों के अलावा मोरक्को की सेना के वरिष्ठ अधिकारी जहाज का दौरा करेंगे। इस दौरान मोरक्को की शाही नौसेना के साथ व्यावसायिक, सामाजिक और खेल-कूद संबंधी विभिन्न गतिविधियां चलाई जाएगी। आईएनएस तरकश मोरक्को की शाही नौसेना के जहाजों के साथ समुद्र में अभ्यास भी करेगा।
प्रधानमंत्री कार्यालय
आषाढ़ पूर्णिमा-धम्म चक्र दिवस कार्यक्रम में प्रधानमंत्री का संदेश
कोरोना महामारी के समय में भगवान बुद्ध अधिक प्रासंगिक हैं: प्रधानमंत्री
भारत ने दिखाया है कि कैसे हम बुद्ध के मार्ग पर चलकर सबसे कठिन चुनौती का भी सामना कर सकते हैं: प्रधानमंत्री
त्रासदी के समय में दुनिया ने उनकी शिक्षाओं की शक्ति का अनुभव किया है: प्रधानमंत्री
प्रधानमंत्री श्री नरेन्द्र मोदी ने कहा है कि भगवान बुद्ध आज कोरोना महामारी के संकटपूर्ण समय में और अधिक प्रासंगिक हैं। भारत ने दिखाया है कि कैसे हम बुद्ध के मार्ग पर चलकर सबसे कठिन चुनौती का भी सामना कर सकते हैं। बुद्ध की शिक्षाओं पर चलकर पूरा विश्व एकजुटता के साथ आगे बढ़ रहा है। आषाढ़ पूर्णिमा-धम्म चक्र दिवस कार्यक्रम के अवसर पर अपने संदेश में प्रधानमंत्री ने कहा कि अंतर्राष्ट्रीय बौद्ध परिसंघ की 'प्रार्थना से देखभाल' पहल प्रशंसनीय है।
प्रधानमंत्री ने कहा कि हमारे मन और वाणी के बीच सामंजस्य और हमारे कर्म एवं प्रयास के बीच संकल्प हमें दुख से दूर करते हुए प्रसन्नता की ओर ले जाने में मार्गदर्शन कर सकता है। यह हमें अच्छे समय के दौरान जन कल्याण के लिए कार्य करने के लिए प्रेरित करता है तो हमें कठिन समय का सामना करने की शक्ति भी प्रदान करता है। प्रधानमंत्री ने कहा कि भगवान बुद्ध ने हमें इस सद्भाव को हासिल करने के लिए आष्टांगिक मार्ग सुझाया हैं।
प्रधानमंत्री ने कहा कि त्याग और तितिक्षा से तपे बुद्ध जब बोलते हैं तो केवल शब्द ही नहीं निकलते, बल्कि धम्मचक्र का प्रवर्तन होता है और उनसे प्रवाहित होने वाला ज्ञान विश्व के कल्याण का पर्याय बन जाता है। प्रधानमंत्री ने कहा और यही कारण है कि आज पूरी दुनिया में उनके अनुयायी हैं।
'धम्म पद' का उल्लेख करते हुए, श्री मोदी ने कहा कि शत्रुता से शत्रुता समाप्त नहीं होती, अपितु शत्रुता को प्रेम और व्यापक हदय से शांत किया जाता है। त्रासदी के समय में, दुनिया ने प्रेम और सद्भाव की इस शक्ति का अनुभव किया है। प्रधानमंत्री ने अपने संबोधन के समापन पर कहा कि बुद्ध के इस ज्ञान से मानवता का यह अनुभव समृद्ध होता जाता है, और इससे दुनिया सफलता और समृद्धि की नई ऊंचाइयों को छुएगी।
https://youtu.be/Sq6i8ZGgmqU
प्रधानमंत्री कार्यालय
प्रधानमंत्री ने डॉ. चिदानंद मूर्ति के निधन पर गहरा शोक व्यक्त किया
प्रधानमंत्री श्री नरेंद्र मोदी ने डॉ. एम. चिदानंद मूर्ति के निधन पर गहरा शोक व्यक्त किया है।
प्रधानमंत्री ने कहा, "डॉ. एम. चिदानंद मूर्ति संस्कृति और साहित्य के प्रख्यात विद्वान थे। कन्नड़ भाषा के प्रति उनका जुनून उल्लेखनीय था और इसी प्रकार हमारे समृद्ध इतिहास के विशिष्ट पहलुओं को संरक्षित करने के बारे में भी उनके प्रयास बहुत महत्वपूर्ण थे। उनका निधन बहुत दु:खद है। मैं उनके परिवार और प्रशंसकों के प्रति संवेदना व्यक्त करता हूं। ओम शांति।”
उप राष्ट्रपति सचिवालय
उपराष्ट्रपति ने मकर संक्रांति और पोंगल की पूर्व संध्या पर देशवासियों को शुभकामनाएं दी
उपराष्ट्रपति श्री एम. वेंकैया नायडू ने मकर संक्रांति और पोंगल की पूर्व संध्या पर देशवासियों को शुभकामनाएं दी हैं। उपराष्ट्रपति ने अपने संदेश में कहा-
“मैं मकर संक्रांति और पोंगल के अवसर पर सभी देशवासियों को हार्दिक शुभकामनाएं देता हूं।
मकर संक्रांति 'उत्तरायण' सूर्य की उत्तर दिशा में यात्रा के शुभारंभ का पर्व है। देश भर में अलग-अलग नामों से मनाया जाने वाला यह त्योहार, खेतों में तैयार फसलों की कटाई से भी जुड़ा है तथा हमारी साझी एकता के उस सूत्र को दर्शाता है जो हमारी मिली-जुली संस्कृति को बांधता है।
उल्लासपूर्ण और भरी-पूरी प्रकृति का उत्सव मनाने वाला यह कृषि महोत्सव वास्तव में अद्भुत है, ये हमें प्रकृति के साथ हमारे नैसर्गिक आत्मीय संबंधों की याद दिलाता है। यह त्योहार प्रकृति के प्रति हमारी संस्कारगत अगाध श्रद्धा का भी द्योतक है। यह हमारे गांवों, जहां हमारी विरासत और संस्कृति पल्लवित पुष्पित हुई, उन जड़ों से फिर से जुड़ने का अवसर प्रदान करता है।
त्योहारों का यह समय आपके परिवार में खुशियां लेकर आए, हमारे राष्ट्र में एकजुटता की भावना को मजबूत बनाए और आने वाले महीनों में शुभ शुरुआत करे।”
राष्ट्रीय वित्तीय रिपोर्टिंग प्राधिकरण
भारतीय लेखा मानकों के विरूद्ध कंपनियों द्वारा उधारियों पर देय ब्याज को नहीं जोड़े जाने के संबंध में एनएफआरए का परिपत्र
यह एक सूचीबद्ध कंपनी  के वैधानिक लेखा परीक्षक  के पेशेगत कदाचार पर अधिनियम की धारा 132  के तहत अनुशासनात्मक कार्रवाई के दौरान एनएफआरए के संज्ञान में यह तथ्य आया है कि कंपनी ने 2019-20 के वित्तीय विवरणों में अपने बैंक की उधारियों पर उन ब्याज व्यय को जोड़ना /स्वीकारना बंद कर दिया था, जिसे कथित तौर पर ऋणदाता बैंकों द्वारा गैर-निष्पादित परिसंपत्ति  के रूप में वर्गीकृत किया गया था और जिसके लिए कंपनी बैंकों के साथ एकमुश्त निपटान के लिए बातचीत कर रही थी। लेखांकन संबंधी यह व्यवहार लागू लेखांकन मानक के प्रावधानों के विरूद्ध था, क्योंकि इन उधारियों के साथ-साथ उन पर देय ब्याज कंपनी की वित्तीय देनदारियों के रूप में बना रहा और भारतीय लेखांकन मानक  109, वित्तीय साधन  की जरूरतों के अनुरूप परिशोधन लागत के रूप में हिसाब किया जाना आवश्यक था। इसी तरह के उल्लंघन कई अन्य कंपनियों के संबंध में भी देखे गए हैं।
ऋणदाता बैंकों द्वारा उधार लेने वाली कंपनी की उधारियों को एनपीए के रूप में वर्गीकृत करने मात्र से उस कंपनी को ब्याज और/या मूलधन के भुगतान की उसकी देयता से राहत नहीं मिलती है। यह गौर करना प्रासंगिक है कि आरबीआई के दिशानिर्देशों के अनुरूप बैंकों को एनपीए के रूप में वर्गीकृत ऋणों पर अर्जित ब्याज का एक ज्ञापन रिकॉर्ड रखना होता है, जो स्पष्ट रूप से इस तथ्य को दर्शाता है कि बैंक ने अभी तक कानूनी रूप से उधारकर्ताओं को बैंक से उनकी उधारी पर ब्याज का भुगतान करने की उनकी संविदात्मक देयता से मुक्त नहीं किया है।
उपरोक्त संदर्भ में, कानूनी रूप से लागू करने योग्य संविदात्मक दस्तावेजों के साक्ष्य के बिना ऋणदाता बैंकों द्वारा महज उधार लेने वाली कंपनी की ब्याज/मूलधन के भुगतान में संभावित छूट/रियायत संबंधी अपेक्षाओं के आधार पर बैंक की उधारियों पर ब्याज व्यय की मान्यता को बंद करने से उधार लेने वाली कंपनी द्वारा अपने शेयरधारकों, निवेशकों, लेनदारों और उधारदाताओं के समक्ष अपने वित्तीय प्रदर्शन और वित्तीय स्थिति की गलत/त्रुटिपूर्ण प्रस्तुति दी जाती है।
इस तरह के उल्लंघनों को रोकने और कंपनियों के वित्तीय विवरणों की सही एवं निष्पक्ष प्रस्तुति सुनिश्चित करने के हेतु, एनएफआरए ने इस विषय पर सभी कंपनियों, लेखा परीक्षा समितियों, और वैधानिक लेखा परीक्षकों का ध्यान आकर्षित करने के लिए 20 अक्टूबर 2022 को एक परिपत्र जारी किया है। साथ ही, कंपनी सचिवों को सलाह दी गई है कि वे इस परिपत्र में उल्लेख किए गए विषय सामग्री की ओर अपनी कंपनियों के निदेशक मंडल का ध्यान आकर्षित करें।
इस परिपत्र को एनएफआरए की वेबसाइट: https://nfra.gov.in/circulars पर देखा जा सकता है।
प्रधानमंत्री कार्यालय
प्रधानमंत्री ने महान कत्थक नृत्य कलाकार पंडित बिरजू महाराज के निधन पर शोक व्यक्त किया
प्रधानमंत्री श्री नरेन्द्र मोदी ने महान कत्थक नृत्य कलाकार पंडित बिरजू महाराज के निधन पर शोक व्यक्त किया है। प्रधानमंत्री ने यह भी कहा है कि उनका निधन पूरे विश्व के लिये अपूरणीय क्षति है।
एक ट्वीट में प्रधानमंत्री ने कहा हैः
"भारतीय नृत्य कला को विश्वभर में विशिष्ट पहचान दिलाने वाले पंडित बिरजू महाराज जी के निधन से अत्यंत दुख हुआ है। उनका जाना संपूर्ण कला जगत के लिए एक अपूरणीय क्षति है। शोक की इस घड़ी में मेरी संवेदनाएं उनके परिजनों और प्रशंसकों के साथ हैं। ओम शांति!"